**ELŐTERJESZTÉS**

Balatonakarattya Község Önkormányzat Képviselő-testületének

2015. február 18. napján tartandó ülésére

**Tárgy:** könyvtárellátási szolgáltatások nyújtása és igénybevétele

**Előterjesztő**: Matolcsy Gyöngyi polgármester

**Előterjesztést készítette, törvényességi szempontból felülvizsgálta:** Polgár Beatrix jegyző

**Tisztelt Képviselő-testület!**

Az 1997. évi CXL törvény a muzeális intézményekről, a nyilvános könyvtári ellátásról és a közművelődésről így rendelkezik:

„64. § (1) a települési könyvtári ellátás biztosítása a települési önkormányzatok kötelező feladata.

(2) Az (1) bekezdésben meghatározott feladatot a közösségi és a városi önkormányzat

a) nyilvános könyvtár fenntartásával vagy

b) a megyei könyvtár szolgáltatásainak igénybevételével teljesíti.

(3) A (2) bekezdés b) pontja esetén a települési önkormányzat megállapodást köt a megyei könyvtárral, és az igénybe vett szolgáltatások fogadására alkalmas könyvtári, információs és közösségi hely elnevezésű könyvtári szolgáltatói helyet működtet.

66. § A megyei könyvtár a megye egész területére vonatkozóan az 55. § (1) bekezdésében és a 65. § (2) bekezdésében foglaltakon túl az állami feladatként…

b) szervezi a területén működő könyvtárak együttműködését,…

d) a települési könyvtárak tevékenységét segítő szolgáltatásokat nyújt,

g) működteti a Könyvtárellátási Szolgáltató Rendszert,

h) megállapodás alapján igénybe vehető szolgáltatásokat nyújt a 64. § (3) bekezdésében megjelölt könyvtári szolgáltató helyen nyújtott könyvtári szolgáltatások megszervezéséhez a települési önkormányzatok számára,

Balatonakarattya Község Önkormányzata jelen megállapodás megkötésével teljesíti a települési könyvtári ellátás biztosítására vonatkozó törvényi kötelezettségét.

Kérem a Tisztelt Képviselő-testületet, hogy az előterjesztést megvitatni szíveskedjék.

Balatonakarattya, 2015. február 12.

Matolcsy Gyöngyi

polgármester

# Megállapodás

# könyvtárellátási szolgáltatás nyújtásáról és igénybevételéről

***A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény*** (a továbbiakban Kult. tv.) így rendelkezik:

„64. § (1) a települési könyvtári ellátás biztosítása a települési önkormányzatok kötelező feladata.

(2) Az (1) bekezdésben meghatározott feladatot a községi és a városi önkormányzat

a) nyilvános könyvtár fenntartásával vagy

b) ***a megyei könyvtár szolgáltatásainak igénybevételével teljesíti*.**

(3) A (2) bekezdés b) pontja esetén a települési önkormányzat megállapodást köt a megyei könyvtárral, és az igénybe vett szolgáltatások fogadására alkalmas könyvtári, információs és közösségi hely elnevezésű könyvtári szolgáltató helyet működtet.”

A Kult. tv. 64.§ (3) bekezdésében foglalt rendelkezéseknek megfelelően a jelen Megállapodás létrejött

egyrészről

az **Eötvös Károly Megyei Könyvtár** székhely: 8200 Veszprém, Komakút tér 3. (a továbbiakban: Szolgáltató) képviseli: Pálmann Judit igazgató,

másrészről

**Balatoakarattya Község Önkormányzata**, 8172 Balatonakarattya, Iskola u. 7. (továbbiakban Megrendelő) képviseli Matolcsy Gyöngyi polgármester (a továbbiakban együtt: Felek) között alulírott helyen és időben, az alábbi célból és tartalommal:

1. Az 1997. évi CXL. törvény 64.§. (2) b) pontjában foglaltak szerint Balatonakarattya település a lakosság nyilvános könyvtári ellátásának biztosítása érdekében az Eötvös Károly Megyei Könyvtár szolgáltatásait igénybe veszi.
2. A Szolgáltató a **feladatellátást** a mindenkori költségvetési törvényben meghatározott kiegészítő támogatás terhére biztosítja.
3. Az Önkormányzat által működtetett Könyvtári, Információs és Közösségi Hely (községi könyvtár) elnevezésű könyvtári szolgáltató hely címe: 8172 Balatonakarattya, Iskola u. 7. (a továbbiakban: könyvtári szolgáltató hely).
4. A jelen megállapodásban rögzített szolgáltatás tartalmát a ***39/2013. (V.31.) EMMI rendelet a Könyvtárellátási Szolgáltató Rendszer működéséről*** szakmai jogszabály határozza meg.
5. A megyei könyvtár, mint Szolgáltató a következő szolgáltatások nyújtására vállal kötelezettséget a könyvtári szolgáltató helyen:
6. **Dokumentumellátás:**
   1. Rendszeresen gyarapítja a szolgáltató hely könyvtári állományát az Önkormányzat által kijelölt szolgáltatást végző személy közreműködésével. Indokolt esetben az egyedi, soron kívüli gyarapítási igényeket figyelembe veszi.
   2. Biztosítja az Országos Dokumentumellátási Rendszer (ODR) szolgáltatásainak igénybe vételi lehetőségét, könyvtárközi kölcsönzés útján teljesíti a használók kéréseit, ha a helyben lévő gyűjteményben nem található meg a kért könyvtári dokumentum vagy információ.
   3. **Elektronikusan nyilvántartásba** **veszi a dokumentumokat**, és a számítógépes könyvtári integrált rendszerében, **adatbázisában feldolgozza** oly módon, hogy azok adatai a könyvtári szolgáltató helyeken is hozzáférhetőek, visszakereshetőek legyenek.
   4. A könyvtárellátási szolgáltatásban a kistelepülési könyvtári szolgáltató helyet a megvásárolt dokumentumok **használati joga illeti** meg. A beszerzett dokumentumokat a jogszabályi előírásoknak megfelelően köteles elkülönítetten nyilvántartani, leltározni, selejtezni.
7. **Információszolgáltatás**
   1. Információt nyújt az Interneten elérhető webes katalógusban a szolgáltató hely teljes könyvtári állományáról.
   2. Biztosítja a megyei könyvtár állományát feltáró adatbázis (elektronikus katalógusok) használatát.
   3. 7.3. Biztosítja, hogy az országos könyvtári rendszerrel és az ODR-rel kapcsolatos tájékoztatók a szolgáltató helyeken is hozzáférhetők legyenek.
   4. Segíti az elektronikus könyvtárak és az elektronikus formában hozzáférhető dokumentumok használatára irányuló szolgáltatás bevezetését.
   5. Segíti a MaNDA (Magyar Nemzeti Digitális Archívum), és a NAVA (Nemzeti Audiovizuális Archívum) pont szolgáltatásainak elérését, a használatukat lehetővé tevő szolgáltatás bevezetését.
   6. A szolgáltató könyvtár a szolgáltató helyre vonatkozó adatokat és információkat közzéteszi a megyei könyvtár honlapján.
8. **Egyéb szolgáltatások**
   1. Megszervezi a dokumentumok kiszállítását.
   2. Elvégzi a statisztikai adatszolgáltatást az önkormányzatok és az illetékes minisztérium felé.
   3. A kistelepülési könyvtári ellátást segítő pályázatokat figyelemmel kíséri, javaslatot tesz pályázatra.
   4. A szolgáltató helyet bevonja az országos és térségi szakmai programokba.
   5. Helyismereti gyűjteményével, sajtófigyelésével segíti a településekre, a településen élőkre vonatkozó információk, dokumentumok gyűjtését.
   6. Alapszintű könyvtárismereti és információs tanfolyamokat szervez a szolgáltatások közvetítésével megbízott személynek, szakmai ismeretei bővítését továbbképzések keretében biztosítja, folyamatosan szakmai, módszertani segítséget nyújt.
   7. A gyermekek számára igény szerint a központi könyvtárban, és az adott településen is könyvtárhasználati foglalkozásokat tart, bevonja őket a korosztályukat érdeklő városi, megyei és országos versenyekbe, programokba.
   8. Negyedévente legalább egy alkalommal a lakosság érdeklődésének megfelelő kulturális, közösségi, közművelődési rendezvényeket és programokat, kiállításokat szervez.
   9. A nemzeti és etnikai kisebbségi lakosság számára az őket érdeklő és érintő, nemzetiségi anyanyelvű dokumentumokat gyarapítja, és igény szerint a könyvtári szolgáltató helyre eljuttatja.

8.8. Segítséget nyújt a könyvtári szolgáltató helynek az egységes arculat kialakításához.

**9. A Megrendelő vállalja:**

9.1. Mint a szerződés hatálya alá tartozó települési önkormányzat, gondoskodik arról, hogy a feladatellátás teljesítéséhez az általa biztosított könyvtári szolgáltató hely alkalmas legyen könyvtári szolgáltatás céljára.

9.2. Gondoskodik a könyvtári szolgáltató hely működtetéséről, biztonságáról (zárhatóság, megfelelő vagyonvédelem), megfelelő fűtésről, szellőztethetőségről, bútorzatról, takarításról, mosdóhasználati lehetőségről, elektromos áramról, a számítástechnikai eszközök működtetési feltételeiről, szélessávú Internet hozzáférés biztosításáról, telefonról.

9.3. Gondoskodik a szolgáltatások fogadását és továbbítását, kölcsönzési és információs ellátást végző személy megbízásáról, valamint a könyvtári szolgáltató hely hatályos jogszabályoknak megfelelő nyitva tartásáról. Az ezekben tervezett változásokról haladéktalanul értesíti a Szolgáltatót.

10. Szolgáltató a könyvtári ellátást a vonatkozó könyvtári és egyéb jogszabályok, ajánlások és útmutatók figyelembevételével, a mindenkor hatályos jogszabályokban rögzített eljárások betartásával végzi. A szolgáltatás minőségéért és szakmai színvonaláért **a Felek együtt tartoznak felelősséggel**.

11. A megyei könyvtár az előző évben nyújtott szolgáltatásokról évente május 31-éig tájékoztatót készít a kistelepülési önkormányzat számára.

12. A megállapodás hatálybalépésének és felmondásának szabályai

12.1. A Megállapodás 2015. március 1-jén lép hatályba és határozatlan időre szól. A kiegészítő állami támogatás 2016. évtől igényelhető.

12.2. Az Önkormányzat a jelen Megállapodást a naptári év végére mondhatja fel. Erre irányuló szándékát 3 hónappal korábban, indokolási kötelezettség mellett köteles jelezni az Eötvös Károly Megyei Könyvtár igazgatójának.

12.3. A szerződés hatálya bármikor, bármelyik fél kezdeményezésére módosítható. A szerződés módosításához a két szerződő fél közös nyilatkozata szükséges, mely nyilatkozat a továbbiakban a szerződés elválaszthatatlan részét képezi.

12.4. Mind a Megrendelő, mind a Szolgáltató azonnali hatállyal felbonthatja a szerződést, ha a 10. pontban rögzített áttekintés során súlyos szerződésszegést tapasztal. Súlyos szerződésszegésnek minősül:

- A Szolgáltató részéről, ha ezen szerződésben rögzített lényeges, a feladatellátást érintő kötelezettségeit nem teljesítette.

- A Megrendelő részéről, ha ezen szerződés 9. pontját nem teljesíti.

12.5. A Szolgáltató és a szolgáltatásba bevont városi könyvtár a megrendelő Önkormányzatot súlyosan szerződésszegő, vagy jogszabálysértő magatartása esetén felszólítja a szabálytalanság, mulasztás megszüntetésére és a következményekről tájékoztatja. A felszólítástól számított 30 nap eredménytelen elteltét követően dönthet a Megállapodásban vállalt kötelezettségének vagy azok egy részének szüneteltetéséről.

12.6. A szerződésszegésből eredő károkért való felelősség megállapítása, a kártérítés mértékének meghatározása kapcsán a felek a jelen megállapodásban nem szabályozott esetekben a Ptk. szerint járnak el. A szerződés megszűnik a szerződő felek közös megegyezésével.

Felek jogaik gyakorlása, kötelezettségeik teljesítése során jóhiszeműen, kölcsönösen együttműködve járnak el.

A szerződést elolvasás után helybenhagyólag aláírják.

Balatonakarattya - Veszprém, 2015. február „ ”

Balatonakarattya Község Önkormányzata Eötvös Károly Megyei Könyvtár

képv: Matolcsy Gyöngyi képv: Pálmann Judit

polgármester igazgató

Megrendelő képviseletében Szolgáltató képviseletében

P.H. P.H.