**ELŐTERJESZTÉS**

a Balatonakarattya Község Önkormányzat Képviselő-testületének 2015. február 18-án tartandó nyílt ülésére

**Tárgy:** önkényuralmi rendszerekhez köthető utcanevek átnevezése.

Előkészítő: Polgár Beatrix jegyző

Lukács Tamásné kirendeltség-vezető

Előterjesztő: Matolcsy Gyöngyi polgármester

Szavazás: Egyszerű többség.

**Tisztelt Képviselő-testület!**

2013. január 1-én lépett hatályba az egyes törvényeknek a XX. századi önkényuralmi rendszerekhez köthető elnevezések tilalmával összefüggő 2012. évi CLXVII. törvény. A törvény alapján közintézmény, vagy közterület sem viselheti olyan személy nevét, továbbá cég, civil szervezet, sajtótermék elnevezésében nem szerepelhet olyan személy neve, aki a XX. századi önkényuralmi politikai rendszerek megalapozásában, kiépítésében, vagy fenntartásában vezető szerepet töltött be. A tilalom vonatkozna olyan kifejezés, vagy olyan szervezet nevére is, amely XX. századi önkényuralmi politikai rendszerrel közvetlenül összefüggésbe hozható. A változtatások törvényes határideje a közterületi elnevezéseknél 2013. január 1., a többi esetben pedig 2014. január 1. Az elfogadott törvény alapján, kétség esetén a Magyar Tudományos Akadémia (MTA) állásfoglalását kell kérnie az illetékes hatóságnak. A törvény rögzíti azt is, hogy a cégbíróság az eljárása során vizsgálja a cégnév jogszabályi megfelelését, és kétség esetén köteles beszerezni az MTA állásfoglalását. Nincs szükség az MTA állásfoglalására, ha a kérelemből és az okiratokból egyértelműen megállapítható, hogy a bejegyezni kívánt név utalást tartalmaz a cég természetes személy tagjának nevére. A változást illeték és közzétételi költségtérítés megfizetése nélkül lehet bejelenteni a cégbíróságnak, ha az állami vagy **önkormányzati döntés alapján a cég székhelyének (telephelyének, fióktelepének)** más megye illetékességi területéhez csatolására vagy a **cégjegyzékbe bejegyzett helységnév, utcanév, illetve házszám** változására vonatkozik. **A cég a változást 180 napon belül köteles bejelenteni a bíróságnak.**

A törvény hatálybalépése előtt bejegyzett azon cégek, amelyeknek neve vagy rövidített neve nem felel meg a jogszabályban foglalt előírásnak, a cégjegyzékben vezetett **adataik első változásakor, de legkésőbb 2014. január 1-jéig kötelesek** cégnevük megváltoztatására.

Balatonakarattya község közigazgatási területén a - törvényjavaslat mellékletében felsorolt - XX. századi önkényuralmi politikai rendszerrel közvetlenül összefüggésbe hozható utcanév: a **Ságvári Endre**utca neve. A kormányhivatal javasolja az utca nevének megváltoztatását.

Az MTA által kiadott tájékoztató állásfoglalás szerint:

***Ságvári Endre***

*Jogász, fővárosi tisztviselő (1913–1944). Az 1930-as évek második felétől kapcsolódott be az antifasiszta illegális kommunista mozgalomba. Az Országos Ifjúsági Bizottság egyik vezetője. 1942-től illegalitásba vonult. 1944-ben a Békepárt Béke és Szabadság című lapjának szerkesztője.*

*Tevékenységét a csendőrség felfedte, és a letartóztatására tett kísérletkor fegyveres harcban halálos sebet kapott. Neve a kommunista áldozatvállalás jelképe lett, így közterület elnevezésére nem ajánljuk, mivel értelmezésünk szerint a Magyarország helyi önkormányzatairól szóló 2011. évi CLXXXIX. törvény 14. § (2) bekezdése alapján XX. századi önkényuralmi politikai rendszer fenntartásához kapcsolható.*

**Jogszabályi háttér:**

**Mötv.**

**14. §** (1) A 13. § (1) bekezdésében meghatározott feladatok ellátásának részletes szabályait, ha e törvény másként nem rendelkezik, jogszabályok tartalmazzák.

(2) A 13. § (1) bekezdés 3. pontjában meghatározott közterület, illetve közintézmény nem viselheti

*a)* olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy

*b)* olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

(3) Ha a helyi önkormányzat döntése során kétség merül fel a tekintetben, hogy a közterület neve megfelel-e a (2) bekezdésnek, arról beszerzi a Magyar Tudományos Akadémia állásfoglalását.

**303/2007. (XI. 14.) Korm. rendelet**

**a magyarországi hivatalos földrajzi nevek megállapításáról és nyilvántartásáról**

***A névmegállapítás, névváltoztatás és véleményezés*** *követelményei*

**5. §** (1) A hivatalos földrajzi nevek megállapításakor figyelemmel kell lenni a helyi lakosság élő névhasználatára, a települési önkormányzat és a nemzetiségi önkormányzat, az egyéb szervezetek véleményére, továbbá a természet- és társadalomtudományok eredményeire, a történelmi hagyományokra, különösen a helytörténeti kutatásokra, az elpusztult települések nevére, ezen kívül a földrajzi környezetre, a mező- és erdőgazdasági művelési szerkezetre, a nemzetiségi viszonyokra, a nyelvi és nyelvhelyességi követelményekre. A nyelvhelyességi követelmények magukba foglalják a mindenkori akadémiai helyesírás követését és az arra épülő szabályok betartását.

(2) A 2. § (3) bekezdés *a)-i)* és *k)* pontjában, valamint a (4) bekezdésben felsorolt földfelszíni részletek élő személyről - a tanyák kivételével - nem nevezhetők el. A közterületek elnevezésére e kérdésben a Magyarország helyi önkormányzatairól szóló törvény rendelkezéseit kell alkalmazni.

(3) Amennyiben törvény vagy kormányrendelet másként nem rendelkezik, a hivatalos földrajzi nevek - a közterületnév kivételével - megváltoztatására akkor kerülhet sor, ha az azonos hangzású hivatalos földrajzi nevek zavart keltőek és a névazonosság másként nem kezelhető, ha a névhasználatban kimutatható változás következett be, ha a névvel jelölt mesterséges létesítményt megváltoztatták vagy átalakították, vagy ha a névhasználat a közérdek szempontjából nem megfelelő. A történelmi hagyományokat őrző nevek nem változtathatóak meg. A közterületek elnevezésére e kérdésben a Magyarország helyi önkormányzatairól szóló törvény rendelkezéseit kell alkalmazni.

(3a) A közterület elnevezése - a közterületjelleg nélkül, de a szóközöket beleszámítva - ötven betűhelynél hosszabb nem lehet.

(3b) Két közterületnevet összetéveszthetőnek kell tekinteni, ha

*a)* csak a birtokos eset jelének meglétében vagy hiányában különböznek,

*b)* csak ragozásban különböznek,

*c)* ugyanannak a névnek egybe- és különírott formájú változatai,

*d)* ugyanannak a szónak rövidített és teljes kiírású változatai és másban nem különböznek,

*e)* ugyanannak a szónak másféle írásmódú változatai és másban nem különböznek.

Először a képviselő-testület tegye meg javaslatát az új utcanévre. A javaslatot el kell juttatni a lakosokhoz, akik egy adott határidőre vissza kell juttassák véleményüket. A képviselő-testület ezután hoz határozatot az új utcanévről.

**Lakosságot érintőváltozások:**

A törvény 5. § az illetékről szóló 1990. évi XCIII. törvény módosításáról, valamint a hiteles tulajdonilap-másolat igazgatási szolgáltatási díjról szóló 1996. évi LXXXV. törvény 32/C.§ (1) bekezdése a következőm) ponttal egészíti ki: (Tárgyánál fogva díjmentes:) „m) az ingatlan közigazgatási címének közterületnév-változás miatt történőátnevezése iránti megkeresés alapján indult eljárás díja, ha az eljárás megindítására a Magyarország helyi önkormányzatairól szóló 2011. évi CLXXXIX. törvény 14.§ (2) bekezdésébe foglalt tilalomba ütközés miatti közterületnév-változás miatt kerül sor.”

A Törvény 6.§-a a polgárok személyi adatainak és lakcímének nyilvántartásáról szóló 1992. évi LXVI. törvény az „A személyi azonosító”alcíme a következő13/A.§-sal egészíti ki:

„13/A. § A helységnév, postai irányítószám, közterület elnevezés, közterület jelleg változása, vagy területszervezési eljárásban hozott döntés miatt költözéssel nem járó lakcímváltozás esetén a címváltozásnak megfelelőszemélyi azonosítóról, lakcímről szóló hatósági igazolványt a címváltozás szerinti lakó vagy tartózkodási hely szerint illetékes járási hivatala hivatalból állítja ki és kézbesíti a polgár részére.”

A fenti törvénymódosításnak köszönhetően a lakosságot a közigazgatási címek átvezetése valamint személyi azonosító illetve hatósági igazolvány kiállításának költsége nem terheli, az utóbbi esetben a polgárok részére további ügyintézést nem igényel.

Amelyik lakos rendelkezik gépkocsival, a forgalmi engedélyében történőlakcímváltozás iránt intézkednie kell.

Amennyiben az utcában egyéni vállalkozása, gazdasági társasága van, akkor annak székhelyének/telephelyének/postai címének megváltozásánakbejegyzése szükséges. Ha a gazdasági tevékenység végzése működési engedély, telepengedély, vagy más hatósági engedély köteles,akkor az azokban megjelölt közterület nevek megváltozása miatti cseréjét is meg kell tenni.

A lakosok különbözőpénzintézetekkel kötött szerződéseikben, illetve a közszolgáltatók irányában az adatok megváltozását be kell jelenteni. Az adott hatóságnál, szervnél, pénzintézetnél az új adatok bejegyzésének eljárása az ügyfél bejelentése alapján indul meg.

Lakcímváltozás, forgalmi engedély cseréje, egyéni vállalkozás adatváltozásának nyilvántartásba vétele, a telepengedély, valamint aműködési engedély cseréje az illetékekről szóló 1990. évi XCIII. tv. alapján ***illetékmentes.***

Gazdasági Társaság esetén alapító okiratot/alapszabályt kell módosítani, közjegyzői, ügyvédi költség, esetleges cégbírósági eljárás díja az ügyfelet terheli.

Ingatlan-nyilvántartás adatainak megváltozása:

Az ingatlan-nyilvántartásról szóló 1997. évi CXLI. tv. 27. § (1) bekezdése szerint az ingatlan adatainak, valamint az ingatlan nyilvántartásba bejegyzett jogosult nevének (cégnevének), illetve lakcímének (székhelyének vagy telephelyének) a megváltozását az ingatlanügyi hatóság az érdekelt bejelentése alapján vagy hivatalból (helyszíni ellenőrzés, adatátvétel hatósági nyilvántartásból, különösen a személyi adat- és lakcímnyilvántartásból vagy a cégnyilvántartásból történőadatátvétellel) vezeti át az ingatlan-nyilvántartásban. (2) bekezdés szerint az ingatlan tulajdonosa, az állam tulajdonosi jogait gyakorló szerv vagy a vagyonkezelő, illetve a használó, a változás bekövetkezésétől, vagy a tudomásszerzéstől számított harminc napon belül köteles bejelenteni az ingatlanügyi hatóságnak. A törvény (5) bekezdése alapján az ingatlan adataiban hatósági határozattal, továbbá a település igazgatási, belterületi határainak módosításával kapcsolatban bekövetkezett változásokat az eljáró hatóság jelenti be az ingatlanügyi hatóságnak.

A névváltozás következtében szükségessé válik az utcanév táblák cseréje is amelyről gondoskodni kell. A táblák cseréje jelentős összegű

költséggel nem jár.

Az utcanév változás esetén a Képviselő-testület határozata alapján fogja a Földhivatal azingatlan-nyilvántartásban az ingatlanra vonatkozó adatokat megváltoztatni.

A jogszabályi kötelezettség okán szükséges Balatonakarattya Községben a Ságvári Endre utca nevének megváltoztatását megvitatni.

A fentiek tekintettel kérem a Tisztelt Képviselő- testületet, hogy fentieket megvitatni, illetve a település érintett utca nevének megváltoztatásáról – adott esetben - döntést hozni szíveskedjenek.

**Határozati javaslat**

Balatonakarattya Község Önkormányzata Képviselő-testülete 2015. április 1-jétől Balatonakarattya községben a következő utca névváltoztatásáról döntött:

Ságvári Endre utca új neve: …………………………………… utca

A képviselő-testület megbízza a polgármestert és a jegyzőt az utcanév változással járó további szükséges intézkedések megtételére.

Határidő: értelemszerűen

Felelős: Matolcsy Gyöngyi polgármester

Polgár Beatrix jegyző

Balatonakarattya, 2015. február 12.

Matolcsy Gyöngyi

polgármester